पाएं अपने शहर की ताज़ा ख़बरें और फ्री ई-पेपरडाउनलोड करें
विजिलेंस विभाग की दखलअंदाजी से खफा दी रेवन्यू अधिकारी एसोसिएशन के नेतृत्व में पंजाब भर के तहसीलदार व नायब तहसीलदार 7 मई तक कलम छोड़ हड़ताल पर चले गए हैं।
सोमवार जिले की 9 तहसीलों में रजिस्ट्री और इंतकाल समेत अन्य कार्य पूरी तरह से ठप हो गया है। संगरूर तहसील की बात की जाए तो सोमवार को 25 से अधिक रजिस्ट्री नहीं हो पाई है। एसोसिएशन की ओर से चेतावनी दी गई है कि यदि विजिलेंस की दखलअंदाजी को बंद न किया गया तो पंजाब में हड़ताल अनिश्चितकाल में बदली जा सकती है। एसोसिएशन सदस्य तहसीलदार कुलदीप सिंह का कहना है कि तहसीलदारों को नियमों के उल्ट जाकर पुलिस व विजिलेंस की कार्रवाई में उलझाया जा रहा है। इस कार्रवाई के दौरान उन्हें दी गई सुरक्षा को भी दरकिनार किया जा रहा है। सभी माल अधिकारी शुरू से ही आपातकाल में अपनी डयूटी करने में हमेशा से आगे रहे हैं। मौजूदा महामारी के दौरान माल अधिकारी अपनी जान की प्रवाह किए बगैर विभिन्न तरह की ड्यूटियां निभा रहे हैं।
इस दौरान अधिकारी महामारी की चपेट में भी आए हैं बावजूद ड्यूटियों पर डटे हैं परंतु अब हालात ऐसे पैदा हो रहे हैं कि विजिलेंस की गैर जरूरी दखलअंदाजी से माल अधिकारी मानसिक तनाव में काम कर रहे है जो कि ठीक नहीं है। वह पिछले लंबे समय से सरकारी वाहन, सुरक्षा मुहैया करवाने, झूठे मामलों को रद्द करवाने समेत विभिन्न मांगों को लेकर सरकार को कई बार अवगत करवाया जा चुका है परंतु कोई सुनवाई नहीं होने के कारण उन्हें हड़ताल पर जाना पड़ा है। एसोसिएशन हड़ताल के दौरान कोविड संबंधी काम ही करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn